stanford-oval/wikipedia huggingface dataset:
Ahmad Urabi

Urabi pašša vuonna 1882.
Ahmad Urabi (myös muodoissa Ahmed Arabi, Orabi jne.) eli Urabi pašša (1839 lähellä Zagazigiä – 21. syyskuuta 1911 Kairo) oli egyptiläinen sotilas, joka johti vuosina 1881–1882 kansallismielistä kapinaliikettä eli niin sanottua Urabi-kapinaa. Sen seurauksena Iso-Britannia valtasi Egyptin ja otti sen hallintaansa.
Urabi oli lähtöisin fellah-suvusta Ala-Egyptistä. Hänen isänsä oli kyläpäällikkö. Urabi opiskeli Kairon arvostetussa Al-Azharin yliopistossa, mutta joutui otetuksi armeijaan Said paššan hallituskaudella. Hänestä tuli vuonna 1862 upseeri, kun ulkomaalaistaustaisia upseereita pyrittiin korvaamaan egyptiläisillä. Vuosien 1875–1876 Etiopian-vastaisen sodan jälkeen hänet ylennettiin everstiksi. Armeijassa Urabi liittyi alhaista syntyperää olleiden upseerien salaseuraan, jonka tavoitteena oli Egyptin armeijan ylimpiä portaita hallinneiden turkkilaisten ja tšerkessiläisten upseerien syrjäyttäminen. Hän osallistui myös vuoden 1879 upseerikapinaan, joka syöksi kediivi Ismail paššan vallasta. Urabista tuli tämän jälkeen ”kansallisen puolueen” johtaja ja hän onnistui saamaan aliupseerien ja sotilaiden tuen suunnitelmilleen. Hänen johtamansa sosiaalis-poliittinen liike kanavoi koulutetun väestön, armeijan ja talonpoikien tyytymättömyyttä ulkomaalaisten vaikutusvaltaan Egyptissä.
Nostattamalla kapinan Urabi pakotti syyskuussa 1881 kediivi Tewfik paššan vaihtamaan neuvonantajiaan ja kutsumaan koolle kansallisen edustajakokouksen. Urabista tuli nyt pašša ja sotaministeriön alivaltiosihteeri. Kiistojen jälkeen edustajakokoukselle päätettiin antaa budjettivalta ja helmikuussa 1882 kediivi Tewfik joutui nimittämään Mahmoud Sami el-Baroudin johtaman kokonaan egyptiläisistä kootun hallituksen. Urabista tuli sotaministeri ja käytännössä lähes diktaattori. Hän kohosi suoranaiseksi kansallissankariksi käyttämällä iskulausetta ”Egypti egyptiläisille”. Valtansa puolesta pelännyt kediivi Tewfik pyysi apua Britannialta ja Ranskalta, jotka lähettivät laivastonsa Aleksandrian lahdelle. Varsinkin Britannia oli huolissaan intresseistään Egyptissä. Aleksandriassa puhkesi mellakoita ja britit pommittivat kaupunkia heinäkuussa 1882. Urabi ryhtyi armeijan ylipäällikkönä organisoimaan sotilaallista vastarintaa ja julisti kediivi Tewfikin petturiksi.
Kenraali Garnet Wolseleyn komentamat brittijoukot nousivat maihin Ismailiassa ja löivät Urabin armeijan Tell el-Kebirin taistelussa 13. syyskuuta 1882. Urabi pakeni Kairoon, mutta antautui siellä kenraali Drury Drury-Lowelle. Urabi tuomittiin tämän jälkeen sotaoikeudessa kuolemaan, mutta brittien puututtua asiaan kediivi lievensi tuomion karkotukseksi. Hänet lähetettiin tammikuussa 1883 karkotukseen Ceylonille yhdessä muiden kapinajohtajien kanssa. Urabi armahdettiin lopulta toukokuussa 1901 ja hänen sallittiin palata Egyptiin. Kuollessaan kymmenen vuotta myöhemmin hän oli melko unohdettu, mutta hänet kohotettiin uudelleen kansallissankariksi Nasserin valtakaudella 1950-luvulla.
Aiheesta muualla

Kuvia tai muita tiedostoja aiheesta Ahmad Urabi Wikimedia Commonsissa
Adrian Kivumbi Ddungu

Adrian Kivumbi Ddungu (15. heinäkuuta 1923 – 30. joulukuuta 2009) oli ugandalainen roomalaiskatolinen piispa. Hänet vihittiin papiksi 20. joulukuuta 1952 ja nimitettiin Masakan hiippakunnan piispaksi 11. marraskuuta 1961. Piispaksi vihkiminen seurasi 18. maaliskuuta 1962.
Ddungu osallistui Vatikaanin toiseen kirkolliskokoukseen. Hän toimi piispana, kunnes jäi eläkkeelle 10. tammikuuta 1998.
Aaron McIntosh

| Mitalit | Mitalit | Mitalit |  |
| --- | --- | --- | --- |
|  Aaron McIntosh vuonna 2016. |  Aaron McIntosh vuonna 2016. |  Aaron McIntosh vuonna 2016. |  |
Maa:   Uusi-Seelanti
Miesten purjehdus
|  Olympialaiset  |  Olympialaiset  |  Olympialaiset  |  |
|  Pronssia | Sydney 2000 | purjelauta |  |
Aaron John McIntosh (s. 7. tammikuuta 1972 Auckland) on uusiseelantilainen purjelautailija.
McIntosh osallistui kaksiin olympialaisiin. Atlantan olympialaisissa 1996 hän oli neljäs ja Sydneyn olympialaisissa 2000 pronssilla.
Kilpauransa jälkeen McIntosh on työskennellyt valmentajana Alankomaissa. Hänen valmennettavistaan Dorian van Rijsselberghe ja Kiran Badloe ovat voittaneet olympiakultaa.
Aiheesta muualla

Kuvia tai muita tiedostoja aiheesta Aaron McIntosh Wikimedia Commonsissa
New Zealand olympic team
Adrian Leaper

Adrian Leaper (s. 1953) on brittiläinen kapellimestari. Hänestä tuli Madridin RTVE-sinfoniaorkesterin ylikapellimestari Espanjassa vuonna 2001.
Lisäksi Leaper on toiminut muun muassa Gran Canarian filharmonisen orkesterin johdossa vuosina 1994–2001. Hän on toiminut useiden orkesterien vierailevana kapellimestarina lukuisissa maissa.
72 Seasons

| 72 Seasons Metallica |
| --- | --- | --- |

Studioalbumin tiedot
 Studio : Metallica’s HQ (San Rafael, Kalifornia)
 Julkaistu: 14. huhtikuuta 2023
 Tuottaja(t): Greg Fidelman, James Hetfield, Lars Ulrich
 Kesto: 77.10
 Levy-yhtiö: Blackened
Listasijoitukset
  1. (albumilista)    1. (fyysinen albumilista)
Metallican muut julkaisut
| S&M2 2020 | 72 Seasons 2023 |   |
Singlet albumilta 72 Seasons
 ”Lux Æterna” Julkaistu: 28. marraskuuta 2022  ”Screaming Suicide” Julkaistu: 19. tammikuuta 2023  ”If Darkness Had a Son” Julkaistu: 1. maaliskuuta 2023  ”72 Seasons” Julkaistu: 30. maaliskuuta 2023
72 Seasons on yhdysvaltalaisen metalliyhtye Metallican 11. studioalbumi, joka julkaistiin 14. huhtikuuta 2023. Albumin on tuottanut Greg Fidelman, joka toimi myös yhtyeen edellisen Hardwired...to Self-Destruct -studioalbumin tuottajana. Albumi on myös toinen yhtyeen oman levy-yhtiön Blackened Recordingsin kautta julkaistu Metallica-studioalbumi.
Yhtye julkaisi 25. huhtikuuta 2023 albumin kaikista kappaleista viittomakieliset versiot.
Kappaleet

72 Seasons – 7:39
Shadows Follow – 6:12
Screaming Suicide – 5:30
Sleepwalk My Life Away – 6:56
You Must Burn! – 7:03
Lux Æterna – 3:22
Crown of Barbed Wire – 5:49
Chasing Light – 6:45
If Darkness Had a Son – 6:36
Too Far Gone? – 4:34
Room of Mirrors – 5:34
Inamorata – 11:10
Kokoonpano > Metallica

James Hetfield – laulu, rytmikitara
Lars Ulrich – rummut
Kirk Hammett – soolokitara
Robert Trujillo – basso
Kokoonpano > Tuotanto

Greg Fidelman – tuotanto, miksaus, äänitys
Sara Lyn Killion –äänitekniikka
Jim Monti – äänitekniikka
Jason Gossman – lisätekniikka, digitaalinen editointi
Kent Matcke – avustava tekniikka
Dan Monti – digitaalinen editointi
Bob Ludwig – masterointi
David Turner – kansitaide
Arvostelut

Helsingin Sanomat:
Imperiumi: 7+/10
Inferno:
Kaaoszine:
Metalliluola: 6+/10
Soundi:
V2.fi:
Aiheesta muualla

72 Seasons Discogsissa. (englanniksi)
Albumi 72 Seasons Encyclopaedia Metallum -sivustolla (englanniksi)
Adri (nimi)

Adri on ensisijaisesti miehen nimi, jonka intialainen alkuperä tarkoittaa vuorta. Digi- ja väestötietoviraston mukaan Suomessa on tällä hetkellä alle 10 Adri-nimistä miestä ja naista. Vuodesta 1900 lähtien Adri-nimi on annettu Suomessa alle 25 miehelle ja alle 25 naiselle.
Aleksi Pennanen

| Henkilötiedot |
| --- | --- | --- | --- |
Koko nimi: Aleksi Pennanen
Syntymäaika: 5. heinäkuuta 2000 (ikä 24)
Syntymäpaikka: Turku, Suomi 
Pelipaikka: Maalivahti
Pituus: 176
Seura
Seura:  Futsal Mad Max
Pelinumero: 12
Seurat
| Vuodet | Seura | O | (M) |
|  | PP-70 |  |  |
|  | Ilves FS |  |  |
| 2020- | Futsal Mad Max |  |  |
 Seurajoukkueuran tilastot kattavat vain kansalliset sarjat, päivitetty 05. heinäkuuta 2020.
Aleksi Pennanen (s. 5. heinäkuuta 2000) on suomalainen futsalpelaaja, joka edustaa Futsal-Liigassa pelaavaa valkeakoskelaista Futsal Mad Maxia kaudella 2020-2021.
All Saints

All Saints voi tarkoittaa ainakin seuraavia:
All Saints, brittiläinen 1990-luvulla perustettu popyhtye
All Saints, Docklands Light Railwayn asema Lontoossa
All Saints, kaupunki Antigua ja Barbudalla
Ensiapuosasto (All Saints), australialainen televisiosarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”All Saints”, voi hakea sivunnimihaulla, laajalla sivunnimihaulla tai tekstihaulla.
Alfred Hellerström

Alfred Helleström, 1901.
Josef Alfred Hellerström (s. 19. maaliskuuta 1863, Tukholma − k. 1931) oli ruotsalainen arkkitehti. Hän opiskeli vuosina 1883-1885 Kungliga tekniska högskolanissa ja vuosina 1885-1888 Ruotsin kuninkaallisessa taideakatemiassa. Hellerström asui ja vaikutti Helsingborgissa. Vuonna 1892 hän aloitti työt Helsingborgin teknillisessä koulussa opettajana ja vuodesta 1903 lähtien hän toimi Helsingborgin kaupunginarkkitehtina.
Hellerströmin suunnittelema Helsingborgin raatihuone.
80-luku

| --- | --- |
Vuosisadat: 100-luku eaa. · I vuosisata eaa. · I vuosisata · 100-luku · 200-luku
Vuosikymmenet: I vuosikymmen eaa. · I vuosikymmen · 10-luku · 20-luku · 30-luku 40-luku · 50-luku · 60-luku · 70-luku · 80-luku · 90-luku · 100-luku
Vuodet: 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. 2 eaa. · 1 eaa. · 1 · 2 · 3 · 4 · 5 · 6 · 7 · 8 · 9 10 · 11 · 12 · 13 · 14 · 15 · 16 · 17 · 18 · 19 20 · 21 · 22 · 23 · 24 · 25 · 26 · 27 · 28 · 29 30 · 31 · 32 · 33 · 34 · 35 · 36 · 37 · 38 · 39 40 · 41 · 42 · 43 · 44 · 45 · 46 · 47 · 48 · 49 50 · 51 · 52 · 53 · 54 · 55 · 56 · 57 · 58 · 59 60 · 61 · 62 · 63 · 64 · 65 · 66 · 67 · 68 · 69 70 · 71 · 72 · 73 · 74 · 75 · 76 · 77 · 78 · 79 80 · 81 · 82 · 83 · 84 · 85 · 86 · 87 · 88 · 89 90 · 91 · 92 · 93 · 94 · 95 · 96 · 97 · 98 · 99 100 · 101 · 102 · 103 · 104 · 105 · 106 · 107 · 108 · 109
Alfred Hensel

| Mitalit> Maa:   Saksa. Olympialaiset  | Mitalit> Maa:   Saksa. Olympialaiset  | Mitalit> Maa:   Saksa. Olympialaiset  | Maa:   Saksa>  |
| --- | --- | --- | --- |
|  Kultaa | Amsterdam 1928 | kaupunkisuunnittelu |  |
Alfred (Adolf) Hensel (8. maaliskuuta 1880 – 15. syyskuuta 1969) oli saksalainen arkkitehti ja olympiavoittaja. Hän toimi myös Nürnbergin puistoalueen osastonjohtajana.
Hensel osallistui vuoden 1928 Amsterdamin olympialaisiin, joissa hän voitti kultaa kaupunkisuunnittelussa teoksellaan Nürnbergin stadion.
All People’s Congress

| All People’s Congress |
| --- | --- |
  
  
  
Perustettu:  1960
Johto:   Ernest Bai Koroma 
Ideologia:  demokraattinen sosialismi
Poliittinen kirjo:  keskusta-vasemmistosta vasemmistoon
Osoite:  26 Railray Line, Brookfields Freetown, Sierra Leone
Värit:       punainen
Parlamentti:  63 / 132
Kotisivu:  apcparty.org
Infobox OKNimi-testi OK: 
All People’s Congressin mielenosoitus Kabalassa vuonna 1968
All People’s Congress (APC) on toinen Sierra Leonen suurimmista puolueista, toisen ollessa Sierra Leonen kansanpuolue (SLPP). Puolue perustettiin vuonna 1960. All People’s Congressin puheenjohtaja Ernest Bai Koroma oli Sierra Leonen 4. presidentti.
Abeno-ku

| Abeno-ku (阿倍野区) |
| --- | --- |
 Näkymä Abenosuji-kadulle.
 Abenon suuralueen sijainti.
 Koordinaatit: 34°38′19″N, 135°31′07″E 
Valtio:  Japani
Alue:  Kansai
Prefektuuri:  Osakan prefektuuri
Kaupunki:  Osaka
Pinta-ala:  
 – Kokonaispinta-ala:  5,99 km²
Väkiluku (2012):  107 340
 – Väestötiheys:  17 920 as./km²
Infobox OKVirheellinen NIMI-arvo: 
Abeno-ku (jap. 阿倍野区) on yksi Osakan kaupungin 24:stä suuralueesta. Se sijaitsee kaupungin eteläosassa Uemachin ylängön eteläreunalla. Suuralueella on noin 107 340 asukasta (vuonna 2012) ja sen pinta-ala on 5,99 neliökilometriä. Suuralue on perustettu 1. huhtikuuta 1943.
Abeno-kun alue on pääosin asuinaluetta, mutta suuralueella sijaitsevat myös vilkkaat Abenobashin ja Tennōjin rautatieasemat (aivan suuralueen pohjoisrajalla), jotka toimivat porttina Osakan eteläosiin. Asemien ympäristö on merkittävä kaupallinen keskus.
Abenoa palvelee kaksi Osakan metron linjaa, Midōsuji-linja ja Tanimachi-linja, JR Westin Hanwa-linja, Kintetsu-rautateiden Minami-Ōsaka-linja sekä Hankai-raitioteiden Uemachi-linja.
Aiheesta muualla

Kuvia tai muita tiedostoja aiheesta Abeno-ku Wikimedia Commonsissa
Abenon suuralueen internetsivut (japaniksi) (englanniksi) (koreaksi) (kiinaksi)
Osakan suuralueet
Abeno-ku
Asahi-ku
Chūō-ku
Fukushima-ku
Higashinari-ku
Higashisumiyoshi-ku
Higashiyodogawa-ku
Hirano-ku
Ikuno-ku
Jōtō-ku
Kita-ku
Konohana-ku
Minato-ku
Miyakojima-ku
Naniwa-ku
Nishi-ku
Nishinari-ku
Nishiyodogawa-ku
Suminoe-ku
Sumiyoshi-ku
Taishō-ku
Tennōji-ku
Tsurumi-ku
Yodogawa-ku
Alfred Hettner

Alfred Hettner vuonna 1897.
Alfred Hettner (6. elokuuta 1859 Dresden, Saksin kuningaskunta — 31. elokuuta 1941 Heidelberg, Saksa) oli saksalainen maantieteilijä. Hän vakiinnutti yleismaantieteen ja aluemaantieteen käsitteet.
Hettner pyrki perustamaan maantieteen tieteenalana vankalle filosofiselle ja tieteelliselle perustalle. Hänellä oli merkittävä vaikutus saksalaisen maantieteen moderniin kehittymiseen. Hettner suoritti tohtoritutkinnon Strasbourgin yliopistossa ja perehtyi opiskelujensa aikana syvällisesti filosofiaan saaden vaikutteita Immanuel Kantilta. Hänet nimitettiin titularprofessoriksi Leipzigin yliopistoon, ylimääräiseksi professoriksi Tübingenin yliopistoon 1897 ja lopulta professoriksi Heidelbergin yliopistoon vuonna 1899, missä hän toimi vuoteen 1928 saakka.
Þórdís Aðalsteinsdóttir

Þórdís Aðalsteinsdóttir (s. 25. lokakuuta 1975) on islantilainen taidemaalari. Hän opiskeli Islannin taideyliopistossa (1999–2000), Barcelonan yliopistossa (2001–03) ja School of Visual Artsissa, New Yorkissa. Hänen töitään on ollut vuodesta 1999 lähtien esillä yksityis- ja yhteisnäyttelyissä Pohjoismaissa, Yhdysvalloissa, Japanissa, Italiassa ja Kanadassa. New Yorkissa asuva ja työskentelevä Þórdís on saanut Islannin vuotuisen Penn-stipendin 2004 ja NYFA-stipendin vuonna 2012. Hän oli vuonna 2008 finalistina pohjoismaisen maalauksen Carnegie-taidepalkinnon jaossa.
Aiheesta muualla

Icelandic Art Center: Þórdís Aðalsteinsdóttir (Arkistoitu – Internet Archive) (englanniksi)
Þuríður Jónsdóttir

Þuríður Jónsdóttir (s. 30. maaliskuuta 1967) on islantilainen säveltäjä. Hän aloitti sävellysopintonsa Islannissa, mutta muutti Italiaan opiskellakseen Bolognan konservatoriossa. Hän valmistui oppiaineinaan huilunsoitto, sävellys ja elektroninen musiikki. Hänen opettajinaan toimivat Cristina Landuzzi, Adriano Guarnieri ja Lelio Camilleri. Hän osallistui myös Franco Donatonin mestarikurssille ja sai opetusta Alessandro Solbiatilta.
Þuríðurin teoksia on esittänyt muiden muassa Islannin sinfoniaorkesteri. Tilauksia hänelle ovat esittäneet Caput Ensemble, Reykjavíkin kamariorkesteri ja muut kokoonpanot sekä Ranskan ja Saksan valtiolliset radiot. International Society for Contemporary Music on esittänyt hänen musiikkiaan Visbyssä.
Þuríður on usein hakenut teoksissaan uudenlaisia äänimaailmoja esimerkiksi elektroniikan, luonnon äänien ja yleisön osallistumisen kautta. Hänen huilukonsertossaan Flutter, joka on sävelletty Mario Carolille, käytetään kontrapunktisesti hyönteisten ääniä. Hänen teoksiinsa kuuluu myös konsertto harmonikalle: Installation Around a Heart, joka on sävelletty Geir Draugsvollille ja Caput-kokoonpanolle.
Þuríður oli ehdolla Islannin musiikkipalkinnon saajaksi vuosina 2002 teoksellaan Rauður hringur kuorolle, laulusolistille ja elektroniikalle. Orkesteriteoksellaan Flow and Fusion hän oli ehdolla saman palkinnon saajaksi vuonna 2004, ja tämä teos tuli myös valituksi yhdeksi vuoden 2004 kymmenestä parhaasta teoksesta kansainvälisessä säveltäjärostrumissa Pariisissa. Vuosina 2006, 2010 ja 2012 Þuríður oli ehdolla Pohjoismaiden neuvoston musiikkipalkinnon saajaksi.
Aiheesta muualla

Viralliset sivut (englanniksi)
7 Seconds (yhtye)

| 7 Seconds |
| --- | --- |
 Kevin Seconds
Tiedot
Toiminnassa:  1980–
Tyylilaji:  hardcore punk, punk rock
Kotipaikka:   Reno, Nevada, Yhdysvallat
Laulukieli:  englanti
Jäsenet:  Kevin Seconds Steve Youth Troy Mowat Bobby Adams
Entiset jäsenet:  Tom Munist Dim Menace Jim Diederichsen Alan White Tony Toxic Dan Pozniak Ron Doig Belvy K Spiz Hughes Josef Bansuelo Chris Carnahan Bobby Jordan Jim Dzurovcak
Levy-yhtiö:  Rise, Alternative Tentacles, SideOneDummy, BYO, Epic
Infobox OKNimi-testi OK: 
7 Seconds on yhdysvaltalainen hardcore punk-yhtye Renosta, Nevadasta. Yhtyeen perustivat vuonna 1980 kaksi veljesparia, Marvellin veljekset Kevin Seconds ja Steve Youth, yhdessä Borghinon veljesten Tom Munist ja Dim Menace kanssa. Yhtyeen kokoonpano on käynyt läpi lukuisia muutoksia lukuun ottamatta Secondsia ja Youthia, jotka ovat pysyneet vakiojäseninä. Vuonna 1981 Munist ja Menace muodostivat Section 8 yhtyeen. Nykyiseen kokoonpanoon kuuluvat Kevin Seconds (laulu), Steve Youth (basso), Troy Mowat (rummut) ja Bobby Adams (kitara).
Diskografia

| --- | --- |
 Demot Drastic Measures (kasetti), 1980  Socially Fucked Up (kasetti), 1981  Three Chord Politics (kasetti), 1981 Albumit United We Stand (1983)  The Crew (1984)  Walk Together, Rock Together (1985)  New Wind (1986)  Praise (1986)  Live! One Plus One (1987)  Ourselves (1988)  Soulforce Revolution (1989)  Old School (1991)  Out the Shizzy (1993)  alt.music.hardcore (1995)  The Music, The Message (1995)  Good To Go (1999)  Scream Real Loud...Live! (2000)  Take It Back, Take It On, Take It Over! (2005)  Leave A Light On (2014) :  EP:t Skins, Brains and Guts (1982)  Committed For Life (1983)  Blasts From the Past (1985)  1980 Reissue (1991)  Happy Rain/Naked (1993)  Split With Kill Your Idols (2004) Kokoelmat Not So Quiet On The Western Front (1982)  We Got Power: Party Or Go Home (1983)  Something To Believe In (1984)  Nuke Your Dink (1984)  Cleanse The Bacteria (1985)  Another Shot For Bracken (1986)  Four Bands That Could Change The World (1987)  Flipside Vinyl Fanzine, vol. 3 (1987)  Human Polity (1993)  The Song Retains The Name, vol. 2 (1993)  Ten Years Later (1997)  Short Music For Short People (1999)  Old School Punk Vol.1 (Walk Together, Rock Together)
Aiheesta muualla

7 Seconds (yhtye) Myspacessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Acid Queen

| Acid Queen Tina Turner |
| --- | --- | --- |

Studioalbumin tiedot
 Julkaistu: elokuu 1975
 Tuottaja(t): Denny Diant, Spencer Proffer, Ike Turner
 Tyylilaji: rock
 Kesto: 35.29
 Levy-yhtiö: United Artists
Tina Turnerin muut studioalbumit
| Tina Turns the Country On 1974 | Acid Queen 1975 | Rough 1978 |
Acid Queen on Tina Turnerin toinen sooloalbumi, joka on julkaistu vuonna 1975.[lähde? ]
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Under My Thumb | Mick Jagger, Keith Richards | 3.22 |  |  |  |  |  |  |
| 2. | Let's Spend the Night Together | Jagger, Richards | 2.54 |  |  |  |  |  |  |
| 3. | Acid Queen | Pete Townshend | 3.01 |  |  |  |  |  |  |
| 4. | I Can See for Miles | Townshend | 2.53 |  |  |  |  |  |  |
| 5. | Whole Lotta Love | John Bonham, Willie Dixon, John Paul Jones, Jimmy Page, Robert Plant | 5.24 |  |  |  |  |  |  |
| 6. | Baby Get It On (Ike & Tina Turner)  | Ike Turner, Tina Turner | 5.34 |  |  |  |  |  |  |
| 7. | Bootsy Whitelaw | Tina Turner | 5.06 |  |  |  |  |  |  |
| 8. | Pick Me Tonight | Tina Turner | 3.13 |  |  |  |  |  |  |
| 9. | Rockin' and Rollin' | Ike Turner | 4.02 |  |  |  |  |  |  |
| Vuoden 1991 CD-version bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 10. | I Know (Ike & Tina Turner)  | Barbara George | 3.22 |  |  |  |  |  |  |
| 11. | Crazy 'Bout You Baby (Ike & Tina Turner)  | Williamson | 3.26 |  |  |  |  |  |  |
| 12. | I've Been Loving You Too Long (Ike & Tina Turner)  | Otis Redding, Jerry Butler | 3.55 |  |  |  |  |  |  |
Ahmed El-Gendy

| Mitalit | Mitalit | Mitalit |  |
| --- | --- | --- | --- |
|  El-Gendy vuonna 2018 |  El-Gendy vuonna 2018 |  El-Gendy vuonna 2018 |  |
Maa:   Egypti
Miesten nykyaikainen viisiottelu
|  Olympialaiset  |  Olympialaiset  |  Olympialaiset  |  |
|  Hopeaa | Tokio 2020 | Yksilö |  |
| MM-kilpailut  | MM-kilpailut  | MM-kilpailut  |  |
|  Pronssia | Kairo 2021 | Yksilö |  |
|  Pronssia | Kairo 2021 | Joukkue |  |
Ahmed El-Gendy (arab. أحمد الجندي‎, Aḥmad al-Jandī, s. 1. maaliskuuta 2000 Kairo) on egyptiläinen nykyaikainen viisiottelija ja olympiamitalisti.
El-Gendy osallistui Tokion olympialaisissa 2020 miesten turnaukseen. Hän oli uinnissa viides, miekkailussa 15., ratsastuksessa 18. ja ampumajuoksussa toinen. El-Gendy sijoittui kokonaiskilpailussa toiseksi häviten voittajalle viisi pistettä. Hänellä on lisäksi kaksi MM-pronssia vuodelta 2021 yksilö- ja joukkuekilpailussa.
Ahmed El Saedi

Ahmed El Saedi (s. 10. marraskuuta 1947 Rosetta) on egyptiläis-itävaltalainen säveltäjä ja kapellimestari.
El Saedi aloitti yksityiset musiikkiopintonsa Egyptissä vuonna 1963 ja opiskeli filosofiaa Aleksandrian yliopistossa vuosina 1966–1968. Kairon taiteiden akatemian konservatoriossa El Saedi opiskeli vuosina 1968–1971 musiikin teoriaa Awatif Abdel-Karimin ja Gamal Abdel-Rahimin johdolla sekä pianonsoittoa Vsevolod Demidovin ja Libuše Křepelován johdolla. Sieltä hän sai kandidaatin oppiarvon. Vuosina 1973–1974 El Saedi sai sävellysopetusta Moskovan konservatoriossa Sergei Balasanjanilta. Wienin musiikki- ja teatteriyliopistossa El Saedi opiskeli vuosina 1976–1984. Opettajina olivat sävellyksessä Friedrich Cerha, orkesterinjohdossa Otmar Suitner ja schenkeriläisessä analyysissa Franz Eibner. Oppiarvonsa El Saedi sai orkesterinjohdossa vuonna 1982 ja sävellyksessä 1984. Hänestä tuli Magister Artium vuonna 1985. Lisäksi El Saedi osallistui Sergiu Celibidachen pitämiin orkesterinjohdon ja musiikin fenomenologian seminaareihin Johannes Gutenberg-Universität Mainzissa vuosina 1978–1980.
El Saedi on asunut vuodesta 1976 sekä Egyptissä että Itävallassa. Hänelle myönnettiin Itävallan kansalaisuus vuonna 1985. Hän on toiminut Kairon taiteiden akatemian konservatoriossa professorina sekä sävellyksen ja orkesterinjohdon laitoksen johtajana. Hän on perustanut Kairoon kansainvälisen orkesterinjohdon workshopin ja Arabic Perspectives -festivaalin. El Saedille on myönnetty monia palkintoja, joiden joukossa ovat olleet Brasilian hallituksen myöntämä Medalha Século Villa-Lobos (1988), Egyptin valtiopalkinto sävellyksestä (1995) ja Egyptin valtiopalkinto saavutuksista taiteissa (2000).
El Saedi on säveltänyt enimmäkseen orkesteri- ja kamarimusiikkia, jota on esitetty Euroopassa ja Lähi-idässä. Lisäksi hänen tuotantoonsa kuuluu muun muassa elokuvamusiikkia. Hän on johtanut Kairon sinfoniaorkesteria ensin vierailevana kapellimestarina ja lopulta musiikillisena johtajana sekä pääkapellimestarina. Lisäksi El Saedi on johtanut Wiener Virtuosen -kamariorkesteria vuosina 1986–1988 ja Kairon taiteiden akatemian konservatorion orkesteria vuosina 1987–1989. Egyptin kamariorkesterissa hän työskenteli musiikillisena johtajana vuosina 1989–1995. Lisäksi El Saedi on toiminut Kairossa kuoron taiteellisena johtajana. Hän on esiintynyt kapellimestarina lukuisissa maissa eri puolilla maailmaa.
Adressit.com

Adressit.com on suomalainen vuonna 2004 perustettu nettisivusto. Sivustolla on tuhansia suomalaisia nettiadresseja. Sivuston ylläpitäjänä toimii oululainen Samppa Rehu. Sivuston tunnetuin ja allekirjoitetuin nettiadressi on adressi, jossa boikotoitiin 7 päivää-lehteä, koska se julkaisi euroviisuvoittaja Lordi-yhtyeen laulajan Mr. Lordin kuvan ilman naamiota.
Adressit.com tai muutkaan vastaavat palvelut eivät nauti mitään sellaista poliittista erityisasemaa, joka velvoittaisi Suomen hallitusta tai eduskuntaa mihinkään. Sivuston tärkein merkitys onkin sen omistajille, jotka keräävät tuloja mainoksilla. Sivusto itse väittää mainostekstissään, että kyseessä on tehokas väline päättäjien huomion saamiseksi. Väitteen tueksi ei kuitenkaan tarjota todisteita. Toisin on esimerkiksi laissa määritellyn kansalaisaloitteen kanssa, joka velvoittaa eduskuntaa käsittelemään 50 000 allekirjoitusta keränneen aloitteen jollain tasolla.
Aiheesta muualla

Adressit.com kotisivut
AS Ariana

Association Sportive d'Ariana (arab. الجمعية الرياضية بأريانة‎‎) on tunisialainen jalkapalloseura, joka perustettiin vuonna 1938. Sen kotistadionina toimii Municipal Stade Municipal d'Ariana, joka sijaitsee Arianassa.
Saavutukset

Ligue Professionnelle 2:n mestaruus: 1969
Tunnettuja entisiä pelaajia

Mehdi Meriah
Kamel Zaïem
Entisiä valmentajia

Ali Kaabi (2008–?)
Slim Abdelghaffar